CELEX: 62016CN0623
Language: hr
Date: 2016-11-25 00:00:00
Title: Predmet C-623/16 P: Žalba koju je 25. studenoga 2016. podnijela Europska komisija protiv presude Općeg suda (osmo vijeće) od 15. rujna 2016. u predmetu T-220/13, Scuola Elementare Maria Montessori protiv Komisije

6.2.2017   
            
            
               HR
            
            
               Službeni list Europske unije
            
            
               C 38/17
            
         Žalba koju je 25. studenoga 2016. podnijela Europska komisija protiv presude Općeg suda (osmo vijeće) od 15. rujna 2016. u predmetu T-220/13, Scuola Elementare Maria Montessori protiv Komisije
   (Predmet C-623/16 P)
   (2017/C 038/22)
   Jezik postupka: talijanski
   
      Stranke
   
   
      Žalitelj: Europska komisija (zastupnici: P. Stancanelli, D. Grespan, F. Tomat, agenti)
   
      Druge stranke u postupku: Scuola Elementare Maria Montessori Srl, Talijanska Republika
   
      Zahtjevi
   
   
               —
            
            
               poništiti pobijanu presudu u dijelu u kojem se njome tužba proglašava dopuštenom u smislu članka 263. četvrtog stavka posljednjeg dijela rečenice UFEU-a;
            
         
               —
            
            
               proglasiti tužbu nedopuštenom u smislu članka 263. četvrtog stavka drugog i posljednjeg dijela rečenice UFEU-a i, posljedično, odbaciti je u cijelosti;
            
         
               —
            
            
               naložiti Scuoli Elementare Montessori snošenje troškova Komisije nastalih u postupku pred Općim sudom i u ovom postupku.
            
         
      Žalbeni razlozi i glavni argumenti
   
   Jednim žalbenim razlogom podijeljenim u tri djela, Komisija navodi pogrešno tumačenje i primjenu članka 263. četvrtog stavka posljednjeg dijela rečenice UFEU-a jer je Opći sud na temelju te odredbe proglasio dopuštenom tužbu koju je u prvostupanjskom postupku podnio tužitelj. Posebice, Opći sud počinio je pogrešku koja se tiče prava jer je pobijani akt smatrao regulatornim aktom koji se izravno odnosi na tužitelja iz prvostupanjskog postupka i koji u odnosu na njega ne sadržava provedbene mjere.